**Ministru kabineta rīkojuma projekta “Par grozījumu Ministru kabineta 2020.gada 5.maija rīkojumā Nr.238 “Par finanšu līdzekļu piešķiršanu no valsts budžeta programmas**

**“Līdzekļi neparedzētiem gadījumiem””” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts “Par grozījumu Ministru kabineta 2020.gada 5.maija rīkojumā Nr.238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””” (turpmāk – Ministru kabineta rīkojuma projekts) ir izstrādāts, lai nodrošinātu bezdarbnieka pabalsta izmaksu nepārtrauktību 2020.gadā.Labklājības ministrija (turpmāk – LM) kā īstermiņa situācijas risinājumu izdevumu bezdarbnieka pabalsta nepārtrauktības nodrošināšanai ierosina novirzīt daļu no ar Ministru kabineta 2020.gada 5.maija rīkojumā Nr.238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirtajiem līdzekļiem LM (Valsts sociālās apdrošināšanas aģentūrai) bezdarbnieka palīdzības pabalstam.Ministru kabineta rīkojuma projekts stājas spēkā pēc tā pieņemšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | COVID-19 izsludinātās ārkārtējās situācijas radītās sekas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2020.gada 5.maija rīkojumu Nr.238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, no valsts budžeta programmas 02.00.00 “Līdzekļi neparedzētiem gadījumiem” LM (Valsts sociālās apdrošināšanas aģentūrai) ir piešķirts finansējums, kas nepārsniedz 30 250 893 *euro*, tai skaitā:1. 30 217 860 *euro* bezdarbnieka palīdzības pabalsta izmaksai;
2. 33 033 *euro*, lai segtu sociālās apdrošināšanas informācijas sistēmas (SAIS) funkcionalitātes nodrošināšanas izdevumus.

Saskaņā ar Finanšu ministrijas 2020.gada 6.maija rīkojumu Nr.149 “Par līdzekļu piešķiršanu” minēto mērķu nodrošināšanai veikta līdzekļu pārdale no valsts budžeta programmas 02.00.00 “Līdzekļi neparedzētiem gadījumiem” uz LM pamatbudžeta programmu 99.00.00 “Līdzekļu neparedzētiem gadījumiem izlietojums” 10 105 653 *euro* apmērā, tajā skaitā 10 072 620 *euro*, lai nodrošinātu bezdarbnieka palīdzības pabalstu izmaksu.Atbilstoši faktiskajiem izpildes datiem uz 2020.gada 25.jūniju, izdevumi bezdarbnieka palīdzības pabalsta izmaksai sastāda 469 036 *euro*, t.i., 4,7% no faktiski piešķirtajiem līdzekļiem un 1,6% no apstiprinātā finansējuma. LM prognozē, ka 2020.gadā kopumā izdevumiem bezdarbnieka palīdzības pabalsta nodrošināšanai varētu būt ietaupījums, tomēr šobrīd nav iespējams precīzi prognozēt izdevumu nepieciešamību bezdarbnieka palīdzības pabalsta nodrošināšanai 2020.gadā kopumā, provizoriski nepārsniedzot ar Finanšu ministrijas 2020.gada 6.maija rīkojumu Nr.149 “Par līdzekļu piešķiršanu” piešķirto finansējumu 10 072 620 *euro*.Līdz ar to LM ierosina novirzīt atlikušo (ar Finanšu ministrijas rīkojumiem nepārdalīto) finansējumu – ne vairāk kā 20 145 240 *euro* novirzīt bezdarbnieka pabalsta izmaksas nepārtrauktības nodrošināšanai. COVID-19 radītie riski un izsludinātā ārkārtējā situācija ir veicinājusi bezdarbnieku skaita, tostarp bezdarbnieka pabalsta saņēmēju skaita strauju pieaugumu, kā rezultātā strauji pieaug valsts sociālās apdrošināšanas budžeta izdevumi bezdarbnieka pabalstu izmaksai. Vienlaikus COVID-19 ietekmē mazinās valsts sociālās apdrošināšanas budžeta ieņēmumi, līdz ar to, speciālā budžeta apakšprogrammā 04.02.00 “Nodarbinātības speciālais budžets”, ir izveidojusies situācija, ka resursi būs nepietiekami, lai nodrošinātu pabalstu izmaksu. Atbilstoši budžeta izpildei, š.g. 5 mēnešos ieņēmumi apakšprogrammā 04.02.00 “Nodarbinātības speciālais budžets” ir saņemti 58,7 milj. *euro* jeb 37,8% no gada plāna (155,3 milj. *euro*), kā rezultātā izdevumi par 25,9 milj. *euro* pārsniedza ieņēmumus (izdevumi š.g. 5 mēnešos sasniedza 84,6 milj. *euro* jeb 53,2% no gada plāna (159,0 milj. *euro*), ko galvenokārt ietekmēja izdevumi bezdarbnieka pabalsta izmaksai, kas š.g. 5 mēnešos bija 71,5 milj. *euro* jeb 57,5% no gada plāna (124,3 milj. *euro*), tādejādi samazinot apakšprogrammas 04.02.00 “Nodarbinātības speciālais budžets” budžeta atlikumu no 56,5 milj. *euro* uz š.g. 1.janvāri līdz 30,6 milj. *euro* uz š.g. 31.maiju, t.sk. 20 milj. *euro* ir investēti Valsts kases termiņnoguldījumā.Līdz ar to uz 2020.gada 31.maiju apakšprogrammas 04.02.00 “Nodarbinātības speciālais budžets” pieejamie resursi ir 10,6 milj. *euro*, kas ir nepietiekami, lai segtu izdevumus, jo bezdarbnieka pabalsta izmaksas š.g. jūnijā tiek prognozētas 18,5 milj. *euro* apmērā. Informācijai – aprīļa mēneša izdevumi bezdarbnieka pabalsta izmaksai bija 13,8 milj. *euro*, savukārt maija mēneša izdevumi bezdarbnieka pabalsta izmaksai bija 16,7 milj *euro*. Līdz ar to kopumā š.g. aprīļa – jūnija izdevumi bezdarbnieka pabalsta izmaksai sasniedza 49,0 milj. *euro*.Pašlaik tiek prognozēts, ka līdz gada beigām bezdarbnieka pabalstu izmaksai būs vajadzīgi resursi vēl 124,3 milj. *euro* apmērā, kas par 71,5 milj. *euro* pārsniedz pieejamos resursus, no tiem 10,6 milj. *euro* iespējams segt no apakšprogrammas 04.02.00 “Nodarbinātības speciālais budžets” atlikuma uz 2020.gada 31.maiju.Atlikušo summu LM ierosina daļēji iegūt ar Ministru kabineta rīkojuma projektu, novirzot bezdarbnieka pabalsta izmaksai daļu (ne vairāk kā 20 145 240 *euro*) no piešķirtajiem līdzekļiem bezdarbnieka palīdzības pabalstam, kas būtu kā daļējs īstermiņa risinājums izdevumu bezdarbnieka pabalsta nepārtrauktības nodrošināšanai, ar to nodrošinot provizoriski 2 bezdarbnieka pabalsta izmaksu porcijas, tādejādi nodrošinot bezdarbnieka pabalsta izmaksas jūlijā un augusta 1.porciju. Ministru kabineta rīkojuma projektam nav papildus ietekmes uz valsts budžeta izdevumiem kopumā. Vienlaikus LM strādā pie turpmākā risinājuma bezdarbnieka pabalsta izmaksu nepārtrauktības nodrošināšanai, tai skaitā izvērtējot optimālākos risinājuma variantus:1. valsts sociālās apdrošināšanas speciālo budžetu ieņēmumu īpatsvaru izmaiņām, atbilstoši likuma “Par valsts budžetu 2020.gadam 22.panta 2.daļas 2.punktam;
2. papildu līdzekļu pieprasījuma sagatavošana no valsts budžeta programmas 02.00.00 “Līdzekļi neparedzētiem gadījumiem”;
3. speciālā budžeta izdevumu apropriācijas palielināšana, kas nodrošinātu sociālās apdrošināšanas speciālā budžeta pakalpojumu nepārtrauktību 2020.gadā kopumā.
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieka pabalsta saņēmēji. 2020.gada maijā bija 47 739 bezdarbnieka pabalsta saņēmēji, kas salīdzinot ar 2019.gada maiju (32 077) ir par 48,8% vairāk.Atbilstoši likumam “Par valsts budžetu 2020.gadam”, 2020.gadā bezdarbnieka pabalsta saņēmēju skaits vidēji mēnesī tika plānots 30 275 personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 30 250 893 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 30 250 893 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 30 250 893 | 0 | 0 | 0 | 0 | 0 | 0 |
| 2.1. valsts pamatbudžets | 30 250 893 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \* *Saskaņā ar MK 2020.gada 5.maija rīkojumu Nr.238 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, lai izmaksātu bezdarbnieka palīdzības pabalstu, paredzēts piešķirt 30 217 860 euro apmērā un, lai segtu sociālās apdrošināšanas informācijas sistēmas (SAIS) funkcionalitātes nodrošināšanas izdevumus, paredzēts piešķirt 33 033 euro apmērā, savukārt, saskaņā ar Finanšu ministrijas 2020.gada 6.maija rīkojumu Nr.149 minēto mērķu nodrošināšanai veikta līdzekļu pārdale no valsts budžeta programmas “Līdzekļi neparedzētiem gadījumiem” uz LM pamatbudžeta programmu 99.00.00 “Līdzekļu neparedzētiem gadījumiem izlietojums” 10 105 653 euro apmērā, tajā skaitā 10 072 620 euro, lai nodrošinātu bezdarbnieka palīdzības pabalstu izmaksu.*Ministru kabineta rīkojuma projektam nav finansiālas ietekmes uz 2020.gada budžetu un turpmākajiem gadiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās aprosināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R. Petraviča

Ilze Štrausa 67021741

Ilze.Strausa@lm.gov.lv